А ці існуе такая вайна? Проста недзяржаўныя журналісты выконваюць свой прафесійны абавязак, імкнучыся аб’ектыўна адлюстроўваць падзеі. І калі падначаленыя Шуневіча чыняць нешта ненармальнае з пункту гледжання маралі і логікі, калі паводзяць сябе не ў адпаведнасці са сваім статусам і паўнамоцтвамі, самі парушаюць закон і службовыя інструкцыі, а незалежныя СМІ пра гэта паведамляюць, то гэта ніякая не “інфармацыйная вайна”, пан міністр, а адлюстраванне аб’ектыўнай рэальнасці. І калі гэтая рэальнасць не падабаецца вам і вашым падначаленым, то гэта, у першую чаргу, ваша праблема, а не праблема журналістаў. І няма чаго кідацца на іх, збіваць, калечыць, здзекавацца. А потым судзіць.